My Everything

My Everything (בעברית: הכל בשבילי) הוא אלבום האולפן השני של הזמרת האמריקאית אריאנה גרנדה, האלבום יצא ב-25 באוגוסט 2014. ארבעה סינגלים מהאלבום נכנסו לעשירייה הפותחת במצעד ה"בילבורד הוט 100" יותר מכל אמן אחר באותה שנה. האלבום דורג במקום הראשון במצעד האלבומים האמריקאי, בילבורד 200, והפך לאלבום השני ברציפות של הזמרת שמגיע למקום הראשון במצעד זה. נכון לחודש אוקטובר 2020 צבר האלבום מעל ל-4 מיליארד השמעות בספוטיפיי. בעקבות הצלחת אלבום הבכורה של אריאנה, בספטמבר 2013 ציינה אריאנה בראיון כי החלה לכתוב ולעבוד על אלבום האולפן השני שלה, באוקטובר 2013 החלו מפגשי הקלטה בהם עבדה אריאנה עם מפיקים עימם שיתפה פעולה באלבום הבכורה שלה, ובהמשך עבדה גם עם מפיקים מוזיקליים חדשים, ביניהם ראיין טדר, בני בלנקו, קיי ויין, דייוויד גטה ומקס מרטין. ב-3 במרץ 2014, נודע כי אריאנה תתארח בשיר של כריס בראון מאלבום האולפן השישי שלו X שייקרא "Don't Be Gone Too Long". השיר אמור היה לצאת לאור כסינגל ב-25 במרץ 2014. עם זאת, תאריך יציאתו נדחה בגלל שבראון, נשלח לכלא והמתין למשפט באשמת תקיפה. אריאנה הודיעה על העיכוב של השיר, ובאותו הלילה הכריזה בשידור חי כי היא תפצה על עיכוב הסינגל בחשיפת ארבעה שירים חדשים מאלבומה השני. יומיים לאחר ההכרזה, הודיעה אריאנה כי עקב העיכוב של השיר היא תוציא את הסינגל הראשון מאלבום האולפן השני שלה. היא סיימה לעבוד על האלבום בסוף מרץ 2014. ב-28 ביוני, היא אישרה כי האלבום ייקרא "My Everything" ("כל כולי") וייצא לאור ב-25 באוגוסט 2014. ב-28 ביוני 2014, הודיעה אריאנה כי אלבומה יהיה זמין להזמנה מראש דרך האתר שלה. אלו שהזמינו מראש את אלבומה קיבלו גישה בלעדית לשידור מסיבת הבריכה של iHeartRadio, בה הופיעה אריאנה עם שני שירים מאלבומה בשידור חי בפעם הראשונה. אריאנה גם הודיעה כי היא תצא לסיבוב ההופעות השני שלה לקידום האלבום. הטור יתקיים מחוץ לארצות הברית, ויהיה לסיבוב הופעות העולמי הראשון שלה. ב-24 באוגוסט, הופיעה אריאנה בשידור חי בטקס פרסי הווידאו-קליפים של MTV. במהלך שבוע הוצאתו של אלבומה הופיעה אריאנה בתוכנית הבוקר האמריקאית "The Today Show". האלבום יצא במספר מדינות ב-22 באוגוסט 2014 וברחבי העולם ב-25 באוגוסט. עם הוצאתו דורג האלבום במקום הראשון ב-76 מדינות במצעד האלבומים של iTunes. "Problem" - יצא כסינגל הראשון מתוך האלבום והוא כולל שיתוף פעולה עם הראפרית האוסטרלית איגי אזליה. הוא יצא למכירה דיגיטלית ב-28 באפריל 2014. השיר דורג לראשונה במקום השלישי במצעד הבילבורד הוט 100 האמריקאי ומכר 438,000 עותקים בשבוע הראשון לצאתו, מה שהופך אותו לשיר הרביעי המצליח ביותר בשבועו הראשון של זמרת בעולם. הסינגל הגיע למעמד פלטינה מחומשת בארצות הברית (נחשב לאחד הסינגלים הנמכרים ביותר באותה שנה ובכל הזמנים) והגיע למקום השני בבילבורד הוט 100 ולעשירייה הפותחת ביותר מ-20 מצעדים בעולם. "Break Free" - הוא הסינגל השני מתוך האלבום. השיר יצא ב-2 ביולי 2014 והוא הופק על ידי המפיק האלקטרוני זד. השיר זכה להצלחה רבה ולביקורות טובות, הגיע למקום רביעי במצעד ה"בילבורד הוט 100", מקום ראשון במצעד שירי הדאנס ולעשירייה הפותחת בעוד יותר מ-20 מצעדים בעולם. "Love Me Harder" - הוא הסינגל השלישי באלבום, יצא ב-30 בספטמבר והוא כולל שיתוף פעולה עם "The Weeknd" והגיע למקום שביעי במצעד ה"בילבורד הוט 100", השיר זכה להצלחה רבה ברדיו האמריקאי בזכות ההשמעות הרבות והגיע למקום ראשון במצעד שירי הרדיו של "בילבורד" ואף נשאר שם מספר שבועות, הסינגל הגיע לעשירייה הפותחת בעוד כ-10 מצעדים בעולם. "One Last Time" - השיר יצא בהתחלה כסינגל שיווקי ב-22 באוגוסט ו10 בפברואר 2015 יצא כסינגל הרביעי מהאלבום והגיע למקום 13 במצעד האמריקאי, השיר זכה להצלחה גדולה באירופה ואף יצאו לו שתי גרסאות בצרפת ובאיטליה בוא אריאנה משתפת פעולה עם הזמר הצרפתי קנדצ'י גיראק והזמר האיטלקי פדז, שתי הגרסאות הגיעו לעשירייה הפותחת במצעדים של המדינות. "Best Mistake" - בשיתוף הראפר ביג שון, יצא ב-12 באוגוסט 2014 כסינגל שיווקי עבור אלו שהזמינו את האלבום מראש. זמן קצר לאחר הוצאתו הגיע השיר למקום הראשון במצעד הסינגלים של iTunes. השיר מכר 104,000 עותקים בשבוע הראשון להוצאתו ודורג במקום השישי במצעד השירים הדיגיטליים. בנוסף, דורג הסינגל במקום 49 במצעד הבילבורד הוט 100. "Bang Bang" הוא שיר שהוקלט על ידי הזמרת ג'סי ג'יי בהשתתפות גרנדה והראפרית ניקי מינאז'. השיר הוא הסינגל הראשון מאלבום האולפן השלישי של ג'סי ג'יי, Sweet Talker, והוא גם מופיע בגרסה המורחבת של אלבום האולפן השני של גרנדה. השיר זכה להצלחה עולמית עצומה והגיע למקום 3 במצעד הבילבורד הוט 100 ולעשירייה הפותחת בעוד יותר מ-20 מצעדים בעולם. ב-27 באוגוסט, דיווח בילבורד כי האלבום צפוי למכור מעל ל-160,000 עותקים בשבוע הראשון להוצאתו בארצות הברית. האלבום דורג במקום הראשון במצעד האלבומים האמריקאי, בילבורד 200 ומכר 169,000 עותקים בשבוע הראשון להוצאתו, ובכך הצליחה אריאנה לדרג את האלבום השני ברציפות שלה במקום הראשון בארצות הברית, והפכה לאמנית הראשונה שעשתה זאת מאז הזמרת הסקוטית סוזאן בויל. האלבום הגיע למעמד של אלבום פלטינה כפולה לאחר שמכר למעלה משני מיליון עותקים בארצות הברית. מידע על האלבום My Everything באתר MusicBrainz מידע על האלבום My Everything באתר AllMusic האלבום My Everything באתר Discogs האלבום My Everything באתר ספוטיפיי האלבום My Everything באתר דיזר האלבום My Everything באתר אפל מיוזיק האלבום My Everything באתר טיידל Sowmya Krishnamurthy, Q&A: Ariana Grande on 'Yours Truly', September 11, 2013, Rolling Stone Carolyn Menyes, Ariana Grande Twitter announces she's working on second album in studio, January 13, 2014, Music Times Christina Lee, Ariana Grande Talks Working With Max Martin For Second Album, January 27, 2014, ID LATOR Mike Wass, Ariana Grande’s Duet With Chris Brown Is Apparently Called “Don’t Be Gone Too Long”, March 3, 2014, ID LATOR Ariana Grande Teases Four New Songs During LiveStream: Listen, March 24, 2014, Ryan Seacrest Mitchell Peters, Ariana Grande Announces Second Album ‘My Everything,’ Teases ‘Break Free’ Video: Watch, June 29, 2014, Billboard Ariana Grande My new album My Everything now available for preorder, June 29, 2014, Twitter Ariana Grande Signs Tour Contract, BSCKIDS Ariana Grande Ariana's album is #1 in 76 countries first day... her first contribution on a number one album, August 26, 2014, Twitter Gary Trust, John Legend's 'All Of Me' Tops Hot 100, Ariana Grande Debuts At No. 3, May 7, 2014, Billboard